สังคมข่าวหุ้นนิวส์เวฟ

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดที่ 16 กรกฎาคม 2558 ดัชนีตลาดหุ้นไทยปิดการซื้อขายอยู่ที่ 1,486.74 จุด ปรับลดลง 1.66 จุด พ่วงด้วยมูลค่าการซื้อขาย 3.3 หมื่นล้านบาท
16 ก.ค. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดที่ 16 กรกฎาคม 2558  ดัชนีตลาดหุ้นไทยปิดการซื้อขายอยู่ที่ 1,486.74 จุด ปรับลดลง 1.66 จุด พ่วงด้วยมูลค่าการซื้อขาย 3.3 หมื่นล้านบาท
 * แม้ตลาดหุ้นไทยเมื่อวานจะได้สามประสานซื้อสุทธิ เริ่มจากสถาบันเข้าเก็บไป 622 ล้านบาท ตามด้วยต่างชาติ 120 ล้านบาท และบัญชีตลาดหลักทรัพย์ฯอีก 51 ล้านบาท แต่ฟากรายย่อยเลือกเล่นบทชาวสวน เพราะเดินหน้าขายทิ้งสุทธิ 794 ล้านบาท
* เริ่มกันด้วยหุ้นแรกวันนี้ IRPC เพราะมีฐานะเป็นถึงบริษัทพลังงานรายใหญ่แนวหน้าของประเทศ แต่ในเชิงราคาหุ้นกลับไซส์เล็กน่าสนใจเข้าลงทุนจริงๆ
* ถามว่า IRPC มีข่าวดีอะไร บอกได้ปัจจัยบวกซ่อนเต็มประตู โดยเฉพาะงบไตรมาส 2 ที่คาดกันว่าจะเติบโตแบบท่วมท้นซัดกำไรอิ่มแตะ 4 พันล้านบาท แน่นอนมีกำไรสต๊อกน้ำมันมาช่วยหนุน แต่ในเชิงพื้นฐานของ IRPC เขาแกร่งขึ้นแบบผิดหูผิดตาจริงๆ จึงไม่น่าแปลกใจเลยสักนิดที่โบรกฯจะอัพเกรดราคาเป้าหมายใหม่เป็น 5.80 บาท อัพไซด์บานทะลัก
* กลายเป็นอีกหนึ่งวอร์แรนต์ที่น่าจับตาไม่เบา  JAS-W3 ซึ่งมีกำหนดลงสนามเข้าเทรดครั้งแรกกันในวันนี้ เบื้องต้นเห็นวงการเงินเขาประเมินราคากันมาแล้วว่า วิ่งเกินระดับ 1 บาท ได้สบาย
* เท่ากับว่าใครที่ได้รับ JAS-W3 แบบฟรีๆ ไปช่วงที่ผ่านมา เรียกได้ว่าคุ้มไม่เบา ขณะที่ตัวหุ้นแม่มีโอกาสวิ่งคึกคักตามลูกกันไป รับรองอีกไม่นานเดี๋ยวได้เห็น แม่-ลูก วิ่งกวดไล่ราคา เอ้าหาจังหวะเข้าเทรดดิ้งกัน
* อีกหนึ่งบริษัทที่ชอบเลือก  TRC เพราะระยะหลังหุ้นวิ่งบวกได้แรงเอาเรื่อง สตอรี่บวกหนุนหุ้นบริษัทนี้มียาวรายทางไปจนถึงช่วงสิ้นปี ไม่ว่าจะเป็นงบบริษัทที่ยังรักษาการเติบโต หรือจะเป็นโอกาสคว้างานประมูลใหม่หลักพันล้านบาท
* ล่าสุด ราคาหุ้นจบเกมอยู่ที่ 2.24 บาท แนะนำอดใจรอสักนิด แล้วคอยสอยเก็บช่วงราคาอ่อนตัวต่ำกว่า 2.20 บาท บอกได้เลยมีโอกาสรับกำไรสูงถ้าเข้ารับในต้นทุนต่ำตามที่ย้ำกันไป เพราะจุดไล่ราคาหุ้น TRC เป็นประจำมักเริ่มต้นที่ 2.16-2.18 บาท จากนั้นก็วิ่งแรลลี่ไปจนถึงแนวต้านนั่นแหละ
* กลุ่มหุ้นสื่อสารช่วงนี้ยังไงก็เนื้อหอม เนื่องจากมีประเด็นเรื่อง 4G เป็นตัวช่วยผลักดันราคาหุ้นต่อเนื่อง สายพื้นฐาน-มีเงินเย็น หาจังหวะทยอยสอยเก็บ ADVANC ในช่วงที่ราคายังไม่แพงไปได้เลย เพราะยิ่งใกล้เปิดประมูล 4G เท่าไหร่ ราคาร้อนแรงแน่ ถึงต้องให้เข้าเก็บตั้งแต่เนิ่นๆ
* และขอพ่วงไปถึงตัว INTUCH ซึ่งนอกจากจะเป็นหุ้นที่จ่ายปันผลได้ดีแบบสม่ำเสมอ แต่ในฐานะแม่ของ ADVANC ย่อมได้รับผลบวกเชิงราคาหุ้นควบคู่ไปด้วยเช่นกัน
*ส่วนสายเทรดดิ้งขอเลือก TRUE เพราะนอกจากจะได้โหนกระแส 4G ตามไปกับเขา แต่ในเชิงราคาปัจจุบันยังถือเป็นจังหวะเข้าเล่นได้ หลังจากราคาหุ้นเริ่มไหลลงมาอยู่ที่แนวรับ แล้วค่อยไปเทขายที่แนวต้านประจำ 11.80-12.00 บาท
* สำหรับหุ้นโดนตลาดมองข้ามข่าวดีขณะนี้ คือกลุ่มหุ้นที่ได้ประโยชน์จาก 4G เช่น ผู้รับงานติดตั้งเสา ซึ่งขอเลือกเน้น CSS เป็นพิเศษ เนื่องจากเป็นบริษัทขาประจำที่มีลูกค้ากลุ่มสื่อสารว่าจ้างงานติดตั้งเสาในมือครบถึง 3 ราย ดังนั้น ไม่ว่าใครจะได้เป็นผู้คว้า 4G ทาง CSS ก็มีโอกาสรับงานเต็มที่ทั้งหมด
* ปิดท้ายด้วย BR หรือ บางกอกแร้นช์ ที่เข้าเทรดกันไปในช่วงวานนี้ สามารถทำราคาปิดตลาดที่ 10.30 บาท ปรับเพิ่มขึ้นไปกันกว่า 17% พร้อมกับซัดมูลค่าซื้อขายหนาแน่นไปกว่า 3.7 พันล้านบาท แหมออกตัววันแรกแบบไม่แรงมากสไตล์นี้ ท่าทางราคาหุ้นวันนี้ลุยวิ่งกันต่ออีกแน่นอน *  